Denys Maljuska

Denys Leontijovytš Maljuska (, s. 19. marraskuuta 1981) on ukrainalainen liikemies ja poliitikko, joka on vuodesta 2019 lähtien toiminut kansanedustajana sekä Ukrainan oikeusministerinä.

Maljuska syntyi Dunajivtsissä. Hän opiskeli oikeustiedettä Kiovan kansallisessa yliopistossa ja valmistui vuonna 2004. Vuonna 2016 hän suoritti oikeustieteen maisterintutkinnon Lontoon yliopistossa. Vuosina 2000–2010 hän työskenteli lakimiehenä ja vuosina 2010–2019 Maailmanpankkiryhmällä konsulttina. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listalta. Elokuussa 2019 hänet nimitettiin Ukrainan oikeusministeriksi.

Lähteet 

Vuonna 1981 syntyneet
Elävät henkilöt
Ukrainan ministerit